**RAZPIS**

**ligaških tekmovanj za sezono 2018**

**Teniška zveza Slovenije razpisuje ligaška tekmovanja v teniški sezoni 2018.**

**1. MOŠKA TENIŠKA LIGA:**

V enotni prvi moški ligi lahko nastopi največ 8 ekip. Pravico nastopa imajo ekipe, ki so v ligi nastopale v letu 2018, preostala mesta lahko popolnijo ekipe iz 2. moške teniške lige. Redni del lige se igra po sistemu vsak z vsakim, enokrožno. Najboljše štiri ekipe ali po dve ekipi iz vsake skupine (če se igra po skupinah) se uvrstijo v play off.

Tekme se igrajo po sistemu 5 + 2. Ekipe lahko na ligaško tekmovanje prijavijo neomejeno število igralcev z dvojno registracijo, na posamezni tekmi lahko nastopita le dva.

Vsaka ekipa v 1. moški ligi lahko za ligaško tekmovanje prijavi enega tujca. Na vsaki posamezni ligaški tekmi v vseh ligah lahko igra le en tujec, ki pa lahko igra le v primeru, da ne igrata dva igralca z dvojno registracijo. Na vsaki posamezni tekmi lahko nastopita le dva igralca (dvojna registracija ali tujec), ki nista člana matičnega kluba. Največje število prijavljenih igralcev je 16.

Nastop mladincev v sezoni 2018 ni obvezen.

Za izpeljavo ligaške tekme morajo klubi razpolagati s tremi igrišči. Ekipe morajo v primeru, da se tekma zaradi vremenskih pogojev (dež ipd.) ne more začeti ob predvidenem času, zagotoviti dve rezervni igrišči v dvorani.

Prva moška članska liga se bo igrala v terminu od 1. septembra 2018 do 9. septembra

2018, s play offom 15. in 16. septembra 2018.

Prijavnina znaša 370,00 €.

**2. MOŠKA TENIŠKA LIGA**

V enotni drugi moški teniški ligi so ekipe razdeljene regijsko na Vzhod in Zahod in/ali po

jakosti, odvisno od števila prijavljenih ekip.

Redni del lige se igra po sistemu vsak z vsakim, enokrožno. Po dve ekipi iz vsake skupine se uvrstita v play off.

Tekme se igrajo po sistemu 4 + 1. Ekipe lahko na ligaško tekmovanje prijavijo neomejeno število igralcev z dvojno registracijo, na posamezni tekmi lahko nastopi le eden. Največje število prijavljenih igralcev je 16.

Za izpeljavo ligaške tekme morajo klubi razpolagati z dvema igriščema (lahko samo pesek,

V letu 2018 se bo 2. moška teniška liga igrala ob sobotah in nedeljah v terminu od 5. maja

2018 do 3. junija 2018 s play offom 15. in 16. septembra 2018

Prijavnina znaša 320,00 €.

**1. ŽENSKA TENIŠKA LIGA:**

V enotni prvi ženski teniški ligi število ekip ni omejeno. Liga se igra po turnirskem sistemu. Tekme se igrajo po sistemu 3 + 1 (tri tekme posamezno, ena tekma dvojic). Na ligaško

tekmovanje pa lahko ekipe prijavijo največ dva igralca z dvojno registracijo in enega tujca. Na

posamezni ligaški tekmi lahko nastopi le ena igralka, ki ni članica matičnega kluba (igralec z

dvojno registracijo ali tujec). Največje število prijavljenih igralk je 16.

Ekipe morajo v primeru, da se tekma zaradi vremenskih pogojev (dež ipd.) ne more začeti ob predvidenem času, zagotoviti eno rezervno igrišče v dvorani.

Za izpeljavo ligaške tekme morajo klubi razpolagati z dvema igriščema (lahko samo pesek, granulat, umetna trava - podlage, ki omogočajo drsenje. V primeru igranja v dvorani (zaradi slabega vremena, itd.) se lahko tekma ali posamezni dvoboji igrajo tudi na trdi podlagi brez pravice zavrnitve igranja s strani katerekoli ekipe.

Prva ženska teniška liga se bo igrala v terminu od 13. septembra 2018 do 16. septembra

2018 s play offom 15. in 16. septembra 2018.

Prijavnina znaša 100,99 €. Ekipa, ki izpade v prvem krogu plača polovično prijavnino.

**3. LIGA DO 12 LET**

Liga do 12 let se igra po skupinah, ki so oblikovane regijsko in po jakosti. Redni del lige se igra po sistemu vsak z vsakim, enokrožno. Najboljše štiri ekipe (število ekip iz posamezne skupine določi TRK ob žrebu) se uvrstijo v play off.

Tekme se igrajo po sistemu 3 + 2 + 1 + 1 (3 dvoboji dečki posamezno, 2 dvoboja deklice

posamezno, 1 dvoboj dečki dvojice, 1 dvoboj deklice dvojice).

Ekipe lahko na ligaško tekmovanje prijavijo največ dva igralca z dvojno registracijo in enega tujca, vendar lahko na posamezni ligaški tekmi igra le en igralec, ki ni član matičnega kluba (igralec z dvojno registracijo ali tujec). Največje število prijavljenih igralcev je 16.

Za izpeljavo ligaške tekme morajo klubi razpolagati s tremi igrišči (lahko samo pesek, granulat, umetna trava - podlage, ki omogočajo drsenje. V primeru igranja v dvorani (zaradi slabega vremena, itd.) se lahko tekma ali posamezni dvoboji igrajo tudi na trdi podlagi brez pravice zavrnitve igranja s strani katerekoli ekipe.

**Združevanje ekip v sezoni 2018 ni dovoljeno. Morebitno združene ekipe, bo TRK obravnavala na svoji seji!!!!**

Liga do 12 let se bo igrala v terminu od 10. maja 2018 do 18.maja 2018, s play offom 16. in

17. septembra 2018.

Prijavnina znaša 100,99 €.

**4. LIGA DO 14 LET**

Liga do 14 let se igra po skupinah, ki so oblikovane regijsko in po jakosti. Redni del lige se igra po sistemu vsak z vsakim, enokrožno. Najboljše štiri ekipe (število ekip iz posamezne skupine določi TRK ob žrebu) se uvrstijo v play off.

**DEČKI:**

Liga do 14 let se pri dečkih igra po sistemu 4 + 2 (4 dvoboji posamezno in dva dvoboja dvojic).

**DEKLICE**

Liga do 14 let se pri deklicah igra po sistemu 3+1 (3 dvoboji posamezno in en dvoboj dvojic)

**SKUPNE DOLOČBE ZA DEČKE IN DEKLICE**

Na posamezni ligaški tekmi lahko nastopi le en igralec/ka, ki ni član matičnega kluba (igralec/ka z dvojno registracijo ali tujec/ka). Na ligaško tekmovanje pa lahko ekipe prijavijo največ dva igralca/ki z dvojno registracijo in enega tujca/ko. Največje število prijavljenih igralcev/igralk je 16.

Za izpeljavo ligaških tekem, tako pri dečkih, kot pri deklicah, morajo klubi razpolagati z dvema igriščema (lahko samo pesek, granulat, umetna trava - podlage, ki omogočajo drsenje. V primeru igranja v dvorani (zaradi slabega vremena, itd.) se lahko tekma ali posamezni dvoboji igrajo tudi na trdi podlagi brez pravice zavrnitve igranja s strani katerekoli ekipe.

Liga do 14 let se bo igrala v terminu od 25. avgusta 2018 do 30. avgusta 2018, s play offom

15. in 16. septembra 2018.

Prijavnina znaša 114,76 €.

**5. LIGA DO 18 LET**

Ligaško tekmovanje do 18 let se igra po sistemu 3 + 2 + 2 (3 dvoboji fantje posamezno, 2 dvoboja dekleta posamezno, 2 dvoboja mešane dvojice). Odigra se po turnirskem sistemu v enem vikendu (koncu tedna).

Na ligaško tekmovanje lahko ekipe prijavijo največ dva igralca z dvojno registracijo in enega tujca. Na posamezni ligaški tekmi lahko nastopi le en igralec, ki ni član matičnega kluba (igralec z dvojno registracijo ali tujec).

Za izpeljavo ligaške tekme morajo klubi razpolagati s tremi igrišči (lahko samo pesek,

Liga do 18 let se bo igrala v terminu od 5. aprila 2018 do 8. aprila 2018.

Prijavnina znaša 100,00 €. Ekipa, ki izpade v prvem krogu plača polovično prijavnino.

**SKUPNE DOLOČBE:**

Pravico igranja v teniških ligah imajo klubi in igralci, ki:

- so registrirani pri TZS,

- so prijavljeni na ligo,

- imajo plačano prijavnino za ligo in obveznosti v zvezi z registracijo igralcev ter kluba,

- niso suspendirani,

- klubi, ki imajo na razpolago dovolj veliko število primernih igrišč

Poleg igrišč morajo imeti klubi za izvedbo ligaške tekme še garderobo s straniščem in tuši (ločeno za gostujočo in domačo ekipo). V kolikor je uporabna le ena garderoba, jo uporabi gostujoča ekipa

Dovoljeni žogi v sezoni 2018 sta Roland Garros Team in Dunlop Ford. Ostale določbe v zvezi žog najdete v ligaškem pravilniku.

Starostne omejitve igralcev v ligaških ekipah so enake kot pri posamičnih tekmovanjih.

Igralci morajo biti v ekipah prijavljeni po vrstnem redu na uradnih jakostnih lestvicah (ATP, WTA, TE, TZS) za razpisano starostno kategorijo na dan, ki je določen v razpisu. Pri tem veljajo po vrsti najprej mednarodne jakostne lestvice, šele nato lestvice TZS.

Če ekipe v članskih ligah prijavijo igralce, ki zadnje leto nastopajo v kategoriji do 14 let in niso uvrščeni na članskih jakostnih lestvicah, jih morajo uvrstiti na zadnja mesta v ekipi, vendar lahko vsaka ekipa prijavi največ 2 (dva igralca oz. dve igralki).

Vrstni red igralcev znotraj ekipe se po objavi sestave ekip ne more več menjati in velja tudi za

play off oz. play out. Naknadne prijave igralcev niso dovoljene.

V vseh ligah se nosilci skupin (v primerih, ko je to sploh potrebno) določijo glede na seštevek točk na jakostni lestvici TZS najbolje uvrščenih igralcev (v seštevek točk gre toliko igralcev, kolikor dvobojev posamezno se igra na posamezni ligaški tekmi), razen v 1. ženski ligi, kjer se nosilci postavijo glede na dosežene rezultate v preteklem letu. V primeru prostih mest nosilcev se upošteva seštevek točk prvih štirih igralk.

Ligaška tekmovanja v kategoriji članov ter v kategoriji do 14 in 12 let so ločena, tako da igralci lahko nastopajo v vseh ligaških tekmovanjih, v katerih imajo glede na svojo starost pravico nastopa, in to za različne klube.

sicer prijava ne bo upoštevana.

Ekipa lahko prijavi samo tiste tujce, ki so registrirani pri TZS. Ekipa za registracijo tujca pošlje registracijski komisiji TZS vse potrebne dokumente (kot je navedeno v registracijskem pravilniku) in njegovo pisno soglasje, da se strinja z nastopom za to ekipo. Tujec se mora na tekmi izkazati s potnim listom ali drugim uradnim dokumentom s sliko, če to zahteva vrhovni sodnik. V ligaškem tekmovanju do 12 let lahko nastopi tujec, ki ima v Sloveniji pred zaključkom prijav ekipe prijavljeno stalno bivališče najmanj 6 mesecev in v Sloveniji tudi dejansko biva.

Ekipe morajo biti v ligaškem tekmovanju enotno oblečene (majice). V primeru neenotnih oblačil (majic) na posameznem srečanju se ekipa kaznuje z 10-kazenskimi točkami po ceniku TZS. Ostala pravila glede napisov in drugih oznak na oblačilih najdete v ligaškem pravilniku.

Prijavnina za ligaško tekmovanje plača skupaj s prijavo ekipe na tekmovanje. Če prijavnina ni plačana, se ekipa ne uvrsti v žreb in ne more nastopiti v ligi.

V ligaškem tekmovanju je obvezno sojenje vseh dvobojev v play off-a 1. moške lige s sodniki na stolu (določi jih IO SO TZS), v vseh ostalih ligah pa je na tekmah prisoten samo vrhovni sodnik.

Organizator ligaške tekme (domačin) je dolžan zagotoviti uradno uro in oglasno desko, v času tekme pa mora poskrbeti za urejanje igrišč (škropljenje, popravilo in nastavitev mreže ipd.), za čas ligaške tekme pa tudi izobesiti slovensko zastavo.

Vse stroške v zvezi z ligaškimi tekmami imajo domačini. Stroški so priprava igrišča, žoge in sodniki. Zahteve v zvezi z žogami ter stroški za sodnike so objavljeni v ceniku TZS. V primeru, da se ligaška tekma zaradi višje sile ne odigra, so sodniki, ki so že prišli na prizorišče te (neodigrane) tekme, upravičeni do povrnitve potnih stroškov ter ene male dnevnice

Denarne in druge nagrade za ekipe in posameznike v 1. moški in 1. ženski ligi so določene v ligaškem pravilniku.

Tri prvouvrščene ekipe v vsaki kategoriji prejmejo pokal.

**Rok za poimensko prijavo ekip teče od 20.2.2018 do 25.3.2018. Po tem datumu prijave in spremembe niso več mogoče.**

**V razpisu so navedeni samo nekateri pomembni podatki. Vse ostale podrobnosti, ki bi lahko vplivale na pravilnost prijave ekip ste dolžni preveriti v veljavnem ligaškem pravilniku.**

**Priloga:** Prijavnica Tekmovalno registracijska komisija TZS Ljubljana, 20.2.2018